वसीम ने खुद का राहुल बताकर की दोस्ती, पोल खुली तो लूट ली इज्जत

सूरत. नंदुरबार की तलाकशुदा महिला के साथ कार में गैंगरेप मामले में शामिल तीन आरोपियों को गिरफ्तार किया है। मुख्य आरोपी वसीम पार्सल के खिलाफ हत्या सहित कई आपराधिक मामले दर्ज हैं।



राहुल के नाम पर दोस्ती की थी वसीम ने

महिधरपुरा पुलिस ने बताया कि नंदुरबार निवासी एक महिला की पहचान आरोपी वसीम पार्सल उर्फ राहुल से हुई थी। यह पहचान दोस्ती में बदल गई और दोनों मिलने लगे। इसी दौरान आरोपी ने शादी करने की बात कर महिला से संबंध बनाया। वसीम ने पहले हिंदू होने की जानकारी देकर राहुल नाम बताया था। महिला को पता चला कि राहुल वास्तव में वसीम है। जिससे दोनों के बीच झगड़ा हुआ।



दोस्तों ने भी किया दुष्कर्म

बाद में आरोपी ने समाधान के लिए महिला को सूरत बुलाया। जहां वसीम ने एक बार फिर कार में दुष्कर्म किया। इस बार वसीम के मित्र आफताब और नौशाद अली ने भी दुष्कर्म किया और उसकी मोबाइल में वीडियो सूटिंग भी की। महिला की शिकायत पर पुलिस ने वसीम उर्फ राहुल और उसके दोस्तों के खिलाफ महिधरपुरा पुलिस थाने में दुष्कर्म का मामला दर्ज किया था। पुलिस ने शिकायत के 40 घंटे के अंदर ही वसीम पार्सल करीम शेख उर्फ राहुल , आफताब आलम उर्फ बाबू नाजिम शेख और नौशाद अली जहांगीर अली सैयद ( सभी निवासी रमाबाई चौक, बैठी कालोनी, मीठी खाड़ी) को गिरफ्तार किया है। इनमें आरोपी वसीम के खिलाफ लिंबायत मे हत्या, मारपीट, सलाबतपुरा में चोरी मारपीट और लूट के गुनाह दर्ज हैं।